Ο **Γυμναστικός Σύλλογος Ηλιούπολης** είναι αθλητικός σύλλογος που εδρεύει στη συνοικία Άνω Ηλιούπολη της Σταυρούπολης στη Θεσσαλονίκη. Ο σύλλογος δραστηριοποιείται στα αθλήματα του ποδοσφαίρου και καλαθοσφαίρισης.

Τμήμα ποδοσφάιρου
-----------------

Ο ΓΣ Ηλιούπολης δημιουργήθηκε μετά από διαδοχικές συνεργασίες και συγχωνεύσεις τριών παλαιότερων συλλόγων της περιοχής. Το 1994 αρχικά, μετά από συγχώνευση της Αναγέννησης Άνω Ηλιούπολης με την Αστραπή Ηλιούπολης, δημιουργήθηκε η Α.Ε. Ηλιούπολης, η οποία το 2000 συγχωνεύτηκε με τον Ορφέα Ηλιούπολης με αποτέλεσμα τη μετονομασία των συλλόγων σε ΓΣ Ηλιούπολης και Ελπίδες Ηλιούπολης αντίστοιχα 

Τα χρώματα του συλλόγου είναι το μπλέ και κίτρινο, χρησιμοποιεί ως έδρα το Δημοτικό γήπεδο Άνω Ηλιούπολης και την τριετία 2006-2009 αγωνίστηκε στη Δ΄ Εθνική.

### Ιστορία

#### Ορφέας Ηλιούπολης

Ήταν ο αρχαιότερος σύλλογος της συνοικίας, ιδρύθηκε το 1961 και μέχρι το 2000 που συγωνεύτηκε με την ΑΕ Ηλιούπολης, εκτός του ποδοσφαιρικού τμήματος που συμμετείχε στο πρωτάθλημα της ΕΠΣ Μακεδονίας απο την περίοδο 1963-64, διατηρούσε τμήματα πετοσφαίρισης και καλαθοσφαίρισης..

#### Αστραπή Ηλιούπολης

Ιδρύθηκε τη δεκαετία του 70 και από την περίοδο 1971-72 συμμετείχε στο πρωτάθλημα της ΕΠΣ Μακεδονίας , αρχικά ως «Αστραπή Κυψέλης» και απο το 1990 ως «Αστραπή Ηλιούπολης», καταφέρνοντας να φτάσει και στην κορυφαία κατηγορία τη διετία 1991-1993.

#### Αναγέννηση Άνω Ηλιούπολης

Η Αναγέννηση ήταν ο νεότερος σύλλογος με έτος ίδρυσης το 1984, αλλά η πιο «επιτυχημένη» στο ποδόσφαιρο, καθώς το 1990 κατάφερε να προβιβαστεί στη Δ΄ Εθνική και να αγωνιστεί για δυο περιόδους (1990-91 και 1991-92)

#### ΑΕ Ηλιούπολης

Με τη συγχώνευση της Αστραπής και της Αναγέννησης το 1994 δημιουργήθηκε η ΑΕ Ηλιούπολης με στόχο να πρωταγωνιστήσει στο πρωτάθλημα της ΕΠΣΜ. Οι δυο σύλλογοι αγωνίστηκαν στο πρωτάθλημα του 1994-95 με τα προηγούμενα ονόματά τους (στη Β κατηγορία η Αστραπή και στην Α η Αναγέννηση) και από την περίοδο 1995-96 ξεκίνησε και τυπικά η πορεία της ΑΕ Ηλιούπολης στην Α κατηγορία. 

#### ΓΣ Ηλιούπολης

Μετά από μια διετία στη 2η κατηγορία της ΕΠΣΜ το 2000-2002, ο ΓΣ Ηλιούπολης επανέρχεται στην Α1 πια και για μια τριετία τερματίζει συνεχώς στην πρώτη 6αδα του πρωταθλήματος. Την περίοδο 2005-06 καταλαμβανοντας τη 2η θέση κερδίζει και την άνοδο στη Δ΄ Εθνική όπου θα παραμείνει για τρεις συνεχόμενες περιόδους. Από το 2009 αγωνίζεται στο πρωτάθλημα της ΕΠΣΜ.

### Επιτεύγματα

* Κύπελλο ΕΠΣΜ : 2 κατακτήσεις (2006-07 , 2014-15)
* Δ΄ Εθνική : 3 Συμμετοχές (2006–07, 2007–08, 2008–09)

Τμήμα καλαθοσφαίρισης
---------------------

Το τμήμα Καλαθοσφαίρισης του Γ.Σ. Ηλιούπολης μετέχει στη Γ1 Ε.Κ.Α.Σ.Θ.

Από το 2000 και μετά μετέχει κάθε χρόνο στα Πρωταθλήματα της ΕΚΑΣΘ με ανταγωνιστικές ομάδες. Τη σεζόν 2016/2017 Κατέκτησε το Πρωτάθλημα του 2ου Ομίλου της Γ2 ΕΚΑΣΘ και μαζί την άνοδο σε ψηλότερη κατηγορία όπου αγωνίζεται μέχρι και 2017. Το 2022 πήρε ανοδο για την Β'ΕΘΝΙΚΗ

Παραπομπές
----------

1. 1 2  εφ. «Θεσσαλονίκη» 17 Αυγούστου 1995 σ.11 (ψ.σ. 295)[*νεκρός σύνδεσμος*]«ΑΕ Ηλιούπολης: Μοναδικός στόχος η άνοδος»
2. 1 2  «ΟΡΦΕΑΣ ΗΛΙΟΥΠΟΛΗΣ: Ο μεγαλύτερος και ιστορικότερος αθλητικός σύλλογος της Ηλιούπολης.»[*νεκρός σύνδεσμος*]
3. ↑  Βάση δεδομένων αναγνωρισμένων σωματείων ΓΓΑ: κωδικοί ΞΤ78, ΙΛ84
4. ↑  «Δεκαέξι χρόνια ζωής για την Α1». *Μεταφορά άρθρου της «ΜετροΣπορτ» στην ιστοσελίδα epsm24.gr*. 25 Αυγούστου 2015. Αρχειοθετήθηκε από το πρωτότυπο στις 25 Ιουνίου 2016. Ανακτήθηκε στις 14 Μαρτίου 2017.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Γ.Σ. Ηλιούπολη, επίσημο ιστολόγιο του τμήματος καλαθοσφαίρισης.
* Γ.Σ. Ηλιούπολης Basketball (Facebook)

  

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ1 Κατηγορίας Ανδρών Ε.ΚΑ.Σ.Θ. 2021-2022 |
| --- |
|  |
| 1ος Όμιλος | 
* Αισχύλος Ωραιοκάστρου
* Εθνικός Ευόσμου
* Ελλάνιος Ζευς
* Ελπίδες Ηλιούπολης
* Ευαγγελίστρια - Τερψιθέα
* Εύριπος
* Ηλιούπολη
* Καβακλιώτες
* Μαύρα Πρόβατα Ευόσμου
* Μέγας Αλέξανδρος Ηλιούπολης
* Νέστωρ
* Πύργος Χαλάστρας
 |  |
|  |
| 2ος Όμιλος | 
* Άγιος Δημήτριος
* Αετοί Πολίχνης
* Αστέρας Ιπποδρομίου
* Ε.Α.Α.Θ.
* Κανάρης
* Λαγκαδάς
* Μετέωρα
* Νεάπολη (Ε.Ο.)
* Ξηροκρήνη
* Ολυμπιάς Άνω Πόλης
* Πέρα
* Χορτιάτης
 |
|  |
| 3ος Όμιλος | 
* Αριστοτέλειο Κολλέγιο
* Αριστοτέλης Θεσσαλονίκης
* Αστέρες
* Αχιλλέας
* Βελλερεφόντης
* Βόσπορος Καλαμαριάς
* Θρίαμβος Ταγαράδων
* Ιππότες Χαριλάου
* Κένταυροι
* Λέοντες
* Ορφέας Σουρωτής
* Πορφυριακός
* Ποσειδών Καλαμαριάς
 |

 |